ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति ने स्वर्ण मंदिर का दौरा किया और इसे "हमारे महान गुरुओं की अद्भुत आध्यात्मिक परंपरा का चमकता हुआ प्रतीक" बताया
श्री धनखड़ ने जलियांवाला बाग के शहीदों को श्रद्धांजलि दी
उपराष्ट्रपति ने पंजाब राज्य के दिन भर के दौरे का समापन किया
श्री धनखड़ उपराष्ट्रपति के रूप में पंजाब राज्य के अपने पहले दौरे पर एक दिन के लिए पहुंचे थे जहां उन्होंने स्वर्ण मंदिर में "शांति, भक्ति और सेवा की भावना" को एक "अविस्मरणीय अनुभव" बताया।
विजिटर्स बुक में अपनी टिप्पणी लिखते करते हुए, उन्होंने गुरुओं को समृद्ध श्रद्धांजलि अर्पित की और लिखा कि "श्री हरमंदिर साहिब युगों से प्रेम, मानवता, करुणा और भाईचारे का संदेश देते रहे हैं।"
अपनी यात्रा के दौरान, उपराष्ट्रपति ने स्वर्ण मंदिर में लंगर ग्रहण किया और अपने परिवार के सदस्यों के साथ सेवा में भी भाग लिया।
इसके बाद उन्होंने जलियांवाला बाग का दौरा किया और शहीदों को पुष्पांजलि अर्पित की। इसे राष्ट्रीय महत्व का स्मारक बताते हुए उन्होंने कहा कि यह "शहीदों के बलिदान की याद दिलाता है जिनके हम सदा ऋणी हैं।" श्री धनखड़ ने यह भी कहा कि शहीदों को सबसे अच्छी श्रद्धांजलि "एक समृद्ध, समावेशी और आत्मनिर्भर भारत का निर्माण करना है जिसकी उन्होंने कल्पना की थी।"
उपराष्ट्रपति और उनके परिवार ने श्री दुर्गियाना मंदिर और श्री राम तीरथ में दर्शन कर पूजा-अर्चना की।
दौरे के दौरान, उपराष्ट्रपति के साथ केंद्रीय वाणिज्य और उद्योग राज्य मंत्री, श्री सोम प्रकाश, पंजाब के परिवहन मंत्री, श्री लालजीत सिंह भुल्लर और राज्य के अन्य वरिष्ठ अधिकारी भी थे।
एमजी/एएम/पीके
(Visitor Counter : 183
रक्षा मंत्रालय
स्वर्णिम विजय वर्ष' उत्सव: 1971 के युद्ध के 50 वर्ष का स्मरणोत्सव
स्वर्णिम विजय वर्ष उत्सव के अंतर्गत दिनांक 14 सितंबर को फ्लाइंग ऑफिसर निर्मल जीत सिंह सेखों गवर्नमेंट हायर सेकेंडरी स्कूल, इसेवाल, लुधियाना में एक कार्यक्रम का आयोजन किया गया, जिसमेंएयर मार्शल बी आर कृष्णा, अति विशिष्ट सेवा मेडल, शौर्य चक्र, एयर ऑफिसर कमांडिंग-इन-चीफ, पश्चिमी वायु कमान, भारतीय वायु सेना द्वारा स्वर्गीय फ्लाइंग ऑफिसर निर्मल जीत सिंह सेखों, परमवीर चक्र की एक प्रतिमा का अनावरण किया गया। फ्लाइंग ऑफिसर निर्मल जीत सिंह सेखों को 1971 के भारत-पाक युद्ध के दौरान दुश्मन को हराने में अनुकरणीय साहस और दृढ़ संकल्प के लिए मरणोपरांत परमवीर चक्र से सम्मानित किया गया। वह देश के सर्वोच्च वीरता पुरस्कार से सम्मानित होने वाले भारतीय वायु सेनाके एकमात्र अधिकारी हैं ।
एयर ऑफिसर कमांडिंग-इन-चीफ ने 1971 के युद्ध के पूर्व सैनिकों और दिवंगत फ्लाइंग ऑफिसर निर्मल जीत सिंह सेखों के परिवार के सदस्यों के साथ बातचीत की। कार्यक्रम में राजकीय उच्च माध्यमिक विद्यालय के विद्यार्थियों ने भी भाग लिया। कार्यक्रम का समापन सूर्य किरण एरोबैटिक टीम द्वारा हवाई प्रदर्शन के साथ हुआ और इसके बाद पूर्व सैनिकों को स्मृति चिन्ह भेंट किए गए। इसके अलावा यहां भारतीय वायु सेना बैंड भी मौजूद था जिसने पूरे कार्यक्रम में उपस्थित लोगों को भावपूर्ण धुनों से मंत्रमुग्ध कर दिया।
प्रधानमंत्री कार्यालय
प्रधानमंत्री ने गुड फ्राइडे पर ईसा मसीह के बलिदान की भावना को याद किया
प्रधानमंत्री श्री नरेन्द्र मोदी ने गुड फ्राइडे के अवसर पर ईसा मसीह के बलिदान की भावना को याद किया है।
प्रधानमंत्री ने ट्वीट किया;
"आज गुड फ्राइडे पर, हम उस बलिदान की भावना को याद करते हैं, जो प्रभु मसीह के पास थी। उन्होंने दर्द और पीड़ा को सहन किया, लेकिन वे सेवा और करुणा के अपने आदर्शों से कभी विचलित नहीं हुए। कामना है कि प्रभु मसीह के विचार लोगों को प्रेरणा देते रहें।”
रक्षा मंत्रालय
भारत-ओमान संयुक्त सैन्य अभ्यास अल नजफ IV का समापन
भारत और ओमान के बीच आयोजित संयुक्त सैन्य अभ्यास अल नजफ IV आज महाजन फील्ड फायरिंग रेंज में संपन्न हुआ । एक समापन समारोह के साथ अभ्यास अपनी परिणति पर पहुंचा । यह प्लाटून स्तर 13 दिनों का सैन्य अभ्यास दिनांक 1 अगस्त 2022 को शुरू हुआ था।
इस अभ्यास का उद्देश्य अंतर-संचालनीयता प्राप्त करना और संयुक्त राष्ट्र के जनादेश के तहत आतंकवाद-रोधी माहौल में एक दूसरे को संचालन प्रक्रियाओं और युद्ध अभ्यास से परिचित कराना था । दोनों सेनाएं उल्लिखित उद्देश्यों को प्राप्त करने में सक्षम थीं । भारतीय दल मैकेनाइज्ड इन्फैंट्री रेजिमेंट की 18वीं बटालियन से था और ओमान की शाही सेना का प्रतिनिधित्व ओमान पैराशूट रेजिमेंट के सुल्तान ने किया था।
यह सैन्य अभ्यास तीन चरणों में आयोजित किया गया । पहला चरण भाग लेने वाली सैन्य टुकड़ियों के लिए हथियार, उपकरण और एक दूसरे के सामरिक अभ्यास के साथ अभिविन्यासित और परिचित होने का था । दूसरे चरण में कॉम्बैट कंडीशनिंग, साझा ड्रिल्स और उन्हें अभ्यास में लाने का था।
अंतिम चरण पहले दो चरणों के दौरान सीखे गए प्रमुख अभ्यासों और अवधारणाओं का 48 घंटे का सत्यापन अभ्यास था । दोनों देशों की सैन्य टुकड़ियों ने संयुक्त रूप से सत्यापन अभ्यास में भाग लिया जिसमें मोबाइल वेहिकल चेक पोस्ट की स्थापना, घेराबंदी और खोजबीन अभियान, हेलीबोर्न इंसर्शन, रूम इंटरवेंशन ड्रिल्स और आतंकवाद-रोधी वातावरण में आईसीवी का प्रभावी इस्तेमाल शामिल थे । इस अभ्यास में स्वदेशी एडवांस लाइट हेलीकॉप्टर 'ध्रुव', ड्रोन और नई पीढ़ी की विभिन्न तकनीकों का प्रभावी इस्तेमाल भी शामिल था।
कुल मिलाकर यह सैन्य अभ्यास एक शानदार सफलता थी । दोनों सेनाओं ने एक अंतरराष्ट्रीय वातावरण में काउंटर टेररिस्ट, क्षेत्रीय सुरक्षा और शांति रक्षा अभियानों के संबंध में मूल्यवान युद्ध अनुभव साझा किया । यह दोनों सेनाओं के बीच अंतःक्रियाशीलता सुनिश्चित करने, दोनों देशों के बीच सौहार्दपूर्ण संबंधों को मजबूत करने और वैश्विक सुरक्षा सुनिश्चित करने की दिशा में एक और कदम आगे बढ़ाने में हासिल किया गया एक और महत्वपूर्ण मील का पत्थर था।
एमजी/एएम/एबी/एजे
(Visitor Counter : 626
जल शक्ति मंत्रालय
जल शक्ति राज्यमंत्री ने केंद्रीय जल आयोग के समीक्षा बैठक की अध्यक्षता की
सियांग/ ब्रह्मपुत्र नदी के कारण उत्पन्न होने वाले बाढ़ की समस्या को रोकने वाली योजना की समीक्षा की गई और तिब्बत के मेडोग में ब्रह्मपुत्र नदी पर एक सुपर पनबिजली स्टेशन बनाने वाली चीन की कथित योजनाओं पर चिंताओं के बारे में चर्चा की
जल शक्ति राज्य मंत्री ने पीएमकेएसवाई और ड्रिप जैसी विभिन्न कार्यक्रमों के अंतर्गत होने वाली प्रगति की समीक्षा की। उन्हें बताया गया कि पिछले डेढ़ वर्षों में पीएमकेएसवाई के अंतर्गत प्राथमिकता वाली 99 परियोजनाओं में से 10 परियोजनाएं पूरी की जा चुकी हैं। उन्हें यह भी बताया गया कि मंत्रिमंडल ने ड्रिप द्वितीय और तृतीय योजना को मंजूरी प्रदान की है, जिस पर लगभग 10,000 करोड़ रुपये का व्यय होगा जिसमें से 7,000 करोड़ रुपये का वित्तपोषण विश्व बैंक और एआईआईबी द्वारा किया जाएगा। उन्हें यह भी बताया गया कि ड्रिप- प्रथम के अंतर्गत 7 राज्यों में स्थित 223 बांधों का पुनर्वास किया गया जिसकी अनुमानित लागत 3,466 करोड़ रुपये है। श्री कटारिया ने इस कार्यक्रम का संचालन करने की दिशा में केंद्रीय जल आयोग के भूमिका की सराहना की।
उन्हें आगे यह भी बताया गया कि नदी बेसिन संगठनों का निर्माण करने से बेहतर जल प्रबंधन किया जा सकता है। उन्होंने देश में पानी के लिए बढ़ते झगड़ों के प्रति चिंता व्यक्त की। उन्हें सीडब्ल्यूसी के अधिकारियों ने बताया कि आईएसडब्ल्यूआरडी संशोधन विधेयक पारित होने के साथ ही, जल विवादों का समाधान और तीव्र गति से होगा। सीडब्ल्यूसी के अधिकारियों ने उन्हें यह भी बताया कि देश में जल संसाधनों का समग्र प्रबंधन करने के लिए आईएसडब्ल्यूआरडी विधेयक और बांध सुरक्षा विधेयक पारित करना बहुत ही आवश्यक है।
श्री कटारिया को बताया गया कि पिछले एक वर्ष में 79 नए बाढ़ पूर्वानुमान केंद्रों का परिचालन शुरू किया गया है जिसके परिणामस्वरूप, वर्ष 2020 में 19 नदी बेसिनों में स्थापित 328 पूर्वानुमान स्टेशनों द्वारा 11,721 पूर्वानुमान जारी किए गए हैं। एक नव उन्नत बाढ़ पूर्वानुमान वेबसाइट और फ्लड डेटा इंट्री युटीलिटी की शुरूआत मई 2020 से की गई है - https://ffs.tamcnhp.com
बाढ़ पूर्वानुमान और प्रबंधन पर चर्चा करने के दौरान, ब्रह्मपुत्र नदी के कारण उत्पन्न होने वाले बाढ़ से संबंधित मुद्दों पर भी चर्चा की गई। सीडब्ल्यूसी के अधिकारियों ने उन्हें ऊपरी सियांग/ ब्रह्मपुत्र नदी में एक परियोजना स्थापित करने की आवश्यकता के बारे में अवगत कराया जो असम राज्य के लिए अत्यधिक लाभप्रद साबित होगा। तिब्बत के मेडोंग में ब्रह्मपुत्र नदी पर चीन द्वारा कथित रूप से सुपर पनबिजली स्टेशन स्थापित करने की योजना के बारे में अधिकारियों ने उन्हें अवगत कराया और कहा कि ब्रह्मपुत्र नदी के पानी की धारा को बदलने का किसी भी प्रकार का प्रयास भारत, बांग्लादेश जैसे निचले तटवर्ती देशों के अधिकारों पर एक अतिक्रमण साबित होगा और इससे कमजोर मौसम के दौरान ब्रह्मपुत्र नदी बेसिन में पानी की उपलब्धता पर प्रतिकूल असर पड़ेगा। हालांकि, भारत और चीन के बीच नदियों से संबंधित विभिन्न मुद्दों पर चर्चा करने के लिए वर्ष 2006 में स्थापित किए गए विशेषज्ञ स्तर तंत्र जैसे आधिकारिक मंच मौजूद हैं।
एमजी/एएम/एके-
(Visitor Counter : 242
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी कोविड टीकाकरण के तहत अब तक 141.70 करोड़ से अधिक टीके लगाए जा चुके हैं
- भारत में सक्रिय मरीजों की संख्या 75,841 है
- सक्रिय मामले कुल मामलों के 1 प्रतिशत से भी कम, वर्तमान में 0.22 प्रतिशत, मार्च 2020 के बाद से न्यूनतम
- स्वस्थ होने की वर्तमान दर 98.40 प्रतिशत, मार्च 2020 के बाद से सबसे अधिक
- बीते 24 घंटे में 7,141 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 3,42,37,495 हुई
- पिछले 24 घंटों में 6,531 नए रोगी सामने आए
- दैनिक पॉजिटिविटी दर , पिछले 84 दिनों से 2 प्रतिशत से कम
- साप्ताहिक सक्रिय मामलों की दर , बीते 43 दिनों से 1 प्रतिशत से कम
- अभी तक कुल 67.29 करोड़ जांचें की जा चुकी हैं
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
सूचना और प्रसारण मंत्रालय
एनएफएआई गायिका लता मंगेशकर की स्मृति में विशेष कार्यक्रमों की मेज़बानी करेगा
बतौर बाल कलाकार लता मंगेशकर की मराठी फ़िल्म "माझं बाळ" का प्रदर्शन किया जाएगा
लता मंगेशकर के सदाबहार मराठी गीतों की ऑडियो-विजुअल प्रस्तुति की जाएगी
महान गायिका लता मंगेशकर को याद करते हुए राष्ट्रीय फिल्म संग्रहालय  इस शुक्रवार और शनिवार को एनएफएआई, पुणे में विशेष कार्यक्रमों की मेज़बानी कर रहा है।
एनएफएआई शुक्रवार, 25 मार्च को मराठी फिल्म 'माझं बाळ' की खास स्क्रीनिंग आयोजित करेगा। मास्टर विनायक द्वारा निर्देशित इस फिल्म में अपनी आवाज देने के अलावा 13 साल की लता मंगेशकर एक बाल कलाकार के रूप में भी दिखाई दी थीं। इस फिल्म का मुख्य आकर्षण ये है कि इसके गाने 'चला चला नवबाला' के दृश्यों में मंगेशकर भाई-बहन दिखाई देते हैं। इस फिल्म में मास्टर विनायक, मीनाक्षी शिरोडकर, दादा साल्वी, सुमति गुप्ते, दमुआना मालवणकर ने मुख्य भूमिकाएं निभाईं। वी. एस. खांडेकर ने ये फिल्म लिखी थी, और इसमें संगीत दत्ता दावजेकर ने दिया था।
एनएफएआई शनिवार, 26 मार्च को लता मंगेशकर के कालातीत और सदाबहार मराठी गीतों पर एक ऑडियो-विजुअल प्रस्तुति की मेजबानी करेगा। जाने माने रिकॉर्ड कलेक्टर और सोसाइटी ऑफ इंडियन रिकॉर्ड कलेक्टर्स के सचिव सुरेश चांदवणकर "कालजयी" नाम की ऑडियो-विजुअल प्रस्तुति को पेश करेंगे।
एनएफएआई के निदेशक प्रकाश मगदुम ने कहा कि “महान गायिका लता मंगेशकर की समृद्ध विरासत का उत्सव मनाने के लिए ये एक विशेष श्रद्धांजलि होगी। उनकी सुनहरी आवाज ने हम सभी को हमेशा मंत्रमुग्ध किया है। आइए इस सप्ताह के अंत में हम एनएफएआई में एक साथ उस जादू के साक्षी फिर से बनें।”
कार्यक्रम की जानकारी: 
स्थान: एनएफएआई मुख्य थिएटर, लॉ कॉलेज रोड, पुणे
- 'माझं बाळ'  की स्क्रीनिंग - शुक्रवार, 25 मार्च, शाम 6 बजे।
- सुरेश चांदवणकर द्वारा ऑडियो-विजुअल प्रस्तुति "कालजयी" - शनिवार, 26 मार्च, शाम 6 बजे।
सड़क परिवहन एवं राजमार्ग मंत्रालय
एक सप्ताह में 534 किलोमीटर राष्ट्रीय राजमार्ग का रिकॉर्ड निर्माण किया गया
सड़क परिवहन एवं राजमार्ग मंत्रालय ने 8 जनवरी को शुरू हुए पिछले सप्ताह के दौरान 534 किलोमीटर राष्ट्रीय राजमार्ग का निर्माण कर एक रिकॉर्ड बनाया है।
मंत्रालय ने चालू वित्त वर्ष 2020-21 में अप्रैल 2020 से लेकर 15 जनवरी 2021 के दौरान 8,169 किलोमीटर राष्ट्रीय राजमार्गों का निर्माण किया है।यानी इस अवधि में मंत्रालय द्वारा प्रति दिन लगभग 28.16 किलोमीटर की गति से राजमार्गों का निर्माण किया गया। पिछले वित्त वर्ष में इसी अवधि के दौरान, 26.11 किलोमीटर प्रति दिन की गति से 7,573 किलोमीटर सड़कों का निर्माण किया गया था।
मंत्रालय को उम्मीद है कि इस गति के साथ वह 31 मार्च तक 11,000 किलोमीटर सड़क के निर्माण के लक्ष्य को पार करने में सक्षम होगा।
मंत्रालय ने इस अवधि  के दौरान 7,597 किलोमीटर की राष्ट्रीय राजमार्ग की परियोजनाओं को मंजूरी भी दी। वर्ष 2019-20 में, इसी अवधि के दौरान 3,474 किलोमीटर की परियोजनाओं को मंजूर किया गया था। इस प्रकार, इस वित्तीय वर्ष में मंजूरी देने की गति भी दोगुनी से अधिक हो गई है।
वर्ष 2019-20 में,कुल मिलाकर 8,948 किलोमीटर सड़क की परियोजनाओं को मंजूर किया गया, जबकि 10,237 किलोमीटर सड़कों का निर्माण किया गया।
यह उपलब्धि इसलिए बेहद महत्वपूर्ण है क्योंकि कोविड-19 महामारी के मद्देनजर राष्ट्रव्यापी लॉकडाउन के कारण चालू वित्त वर्ष के पहले दो महीने बेकारचलेगए थे। मंत्रालय ने निर्माण की गति बढ़ाने के लिए कई पहल की है। निर्माण की गति चालू वित्त वर्ष के शेष महीनों में और अधिक बढ़ने की उम्मीद है, जोकि निर्माण से जुड़ी गतिविधियों के लिहाज से अनुकूल है।
विज्ञान एवं प्रौद्योगिकी मंत्रालय
एयरक्राफ्ट इंजन के निकेल आधारित सुपर अलॉय से बने पुरजों की मरम्मत में उपयोग के लिए अप्रयुक्त स्क्रैप मटेरियल से स्वदेश में पाउडर विकसित
भारतीय वैज्ञानिकों ने पहली बार नई एडिटिव मैन्युफैक्चरिंग या 3डी प्रिंटिंग तकनीक जिसे डायरेक्टेड एनर्जी डिपोजिशन प्रक्रिया कहते हैं, के माध्यम से एयरो-इंजन कंपोनेंट्स की मरम्मत की है, जिससे मरम्मत की लागत और ओवरहाल के समय में काफी कमी आ सकती है। उन्होंने स्वदेशी स्तर पर एडिटिव विनिर्माण प्रक्रिया जिसे डायरेक्टेड एनर्जी डिपोजिशन प्रक्रिया कहा जाता है, के लिए उपयुक्त पाउडर बनाए हैं।
निकेल आधारित सुपर अलॉयज को एयरो-इंजन कंपोनेंट्स में व्यापक रूप से इस्तेमाल किया जाता है। असाधारण खूबियां होने के बावजूद, दुर्गम परिचालन स्थितियों के कारण इनके क्षतिग्रस्त होने की ज्यादा संभावना होती है। ढलाई या मशीन से गुजारे जाने की प्रक्रिया के दौरान विनिर्माण से जुड़ी गलती इनकी अस्वीकृति की एक अन्य मुख्य वजह है और मामूली खामियों के कारण टनों अप्रयुक्त कम्पोनेंट कबाड़ हो जाते हैं।
विज्ञान एवं प्रौद्योगिकी विभाग, भारत सरकार के स्वायत्त शोध एवं विकास केंद्र इंटरनेशनल एडवांस्ड रिसर्च सेंटर फॉर पाउडर मेटलर्जी एंड न्यू मटिरियल्स  के वैज्ञानिकों के दल ने बिना इस्तेमाल हुई स्क्रैप सामग्री को पिघलाकर एआरसीआई में उपलब्ध अक्रिय गैस एटमाइजर के इस्तेमाल से एडिटिव मैन्युफैक्चरिंग के लिए उपयुक्त पाउडर को स्वदेशी स्तर पर विकसित किया है। इसका इस्तेमाल करते हुए, एआरसीआई द्वारा निकेल आधारित सुपरअलॉय से बने एयरो-इंजन कम्पोनेंट्स की मरम्मत के लिए लेजर-डीईडी प्रक्रिया विकसित की जा रही है।
इसके अलावा, एआरसीआई टीम ने पिनियन हाउसिंग असेंबली  के नवीनीकरण की एक तकनीक विकसित की है जिसमें क्षतिग्रस्त परत को हटा कर लेजर क्लैडिंग प्रक्रिया के उपयोग से इसका पुनर्निर्माण किया है। लेजर क्लैडिंग और लेजर डीईडी  समान हैं। सामान्य रूप से, दो-आयामी डिपोजिशन  के लिए लेजर क्लैडिंग शब्द का इस्तेमाल किया जाता है और तीन-आयामी भागों के विनिर्माण के लिए लेजर-डीईडी शब्द का उपयोग किया जाता है। इसके लिए एक पेटेंट  आवेदन किया गया है।
माइक्रोस्ट्रक्चरल इनहोमोजेनिटी न्यूनतम करने और मामूली सब्सट्रेट प्रॉपर्टीज वैरिएशन सुनिश्चित करने के लिए पोस्ट-क्लैड हीट ट्रीटमेंट विधि तैयार की गई है। लेजर-क्लैड के जरिये मरम्मत किये गये ये प्रोटोटाइप टूट-फूट से मुक्त पाये गये थे और उनका प्रदर्शन शानदार रहा है। टीम ने ग्रे कास्ट आयरन से डीजल इंजन सिलिंडर हेड्स के नवीनीकरण और रिफाइनरी में उपयोग किए जाने वाले शाफ्ट के नवीनीकरण जैसे अन्य औद्योगिक क्षेत्रों के लिए मरम्मत और नवीनीकरण तकनीक भी विकसित की हैं। यह कार्य ‘ट्रांजैक्शंस ऑफ द इंडियन इंस्टीट्यूट ऑफ मेटल्स’ पत्रिका में प्रकाशित हुआ है।
इस प्रकार, महंगे मटिरियल, विनिर्माण लागत और सख्त गुणवत्ता जांच के कारण एयरोस्पेस सेक्टर पर एआरसीआई द्वारा विकसित मरम्मत और नवीनीकरण तकनीक का बेहतर प्रभाव पड़ सकता है।
प्रकाशन लिंक : https://doi.org/10.1007/s12666-020-02150-0
ज्यादा जानकारी के लिए, कृपया पेटेंट # 201911007994, 201811039663 को देखें; या श्री मनीष ताक  से संपर्क किया जा सकता है।
चित्र 1 : एआरसीआई में स्वदेशी स्तर पर  मरम्मत के लिए विकसित निकेल-आधारित सुपर अलॉयज से बनाए गए एयरो-इंजन कम्पोनेंट्स और  पाउडर।
चित्र 2 : एआरसीआई में रोबोटिक इकाई के साथ पिनियन हाउसिंग
<><><><><>
एमजी/एएम/एसएस/डीवी
(Visitor Counter : 569
प्रधानमंत्री कार्यालय
प्रधानमंत्री ने अमेरिका के व्यवसाय क्षेत्र के दिग्गजों से बातचीत की
प्रधानमंत्री श्री नरेन्द्र मोदी ने 23 जून, 2023 को वाशिंगटन डी.सी. के जॉन एफ कैनेडी सेंटर में संयुक्त राज्य अमेरिका के व्यवसाय क्षेत्र के दिग्गजों की एक सभा को संबोधित किया।
यह कार्यक्रम यूएस-इंडिया स्ट्रैटेजिक पार्टनरशिप फोरम  द्वारा आयोजित किया गया था। संयुक्त राज्य अमेरिका के मंत्री श्री एंटनी ब्लिंकन भी इस अवसर पर उपस्थित थे।
अपने संबोधन में प्रधानमंत्री ने भारत में वर्तमान में चल रहे गहन परिवर्तन और विभिन्न क्षेत्रों में हो रही प्रगति पर प्रकाश डाला। प्रधानमंत्री ने "यही समय है" पर जोर देते हुए अमेरिकी व्यवसायियों को भारत के साथ साझेदारी कायम करने के लिए आमंत्रित किया।
इस कार्यक्रम में विभिन्न क्षेत्रों के लगभग 1000 अग्रणी व्यवसायियों ने भाग लिया।
वित्त मंत्रालय
सभी विद्युत चालित वाहनों पर जीएसटी दर 12 प्रतिशत से घटाकर 5 प्रतिशत की गई एवं विद्युत चालित वाहनों के चार्जरों या चार्जिंग स्टेशनों पर जीएसटी दर 18 प्रतिशत से घटाकर 5 प्रतिशत की गई
स्थानीय प्राधिकरणों द्वारा विद्यत चालित बसों को किराए पर लेने की दर को जीएसटी से छूट दी गई
जीएसटी दरों में बदलाव 1 अगस्त, 2019 से प्रभावी होंगे
केंद्रीय वित्त एवं कॉरपोरेट मामले मंत्री श्रीमती निर्मला सीतारमण की अध्यक्षता में आज वीडियो कॉन्फ्रेंसिंग के जरिए जीएसटी परिषद की 36वीं बैठक आयोजित की गई। बैठक में राजस्व सचिव श्री अजय भूषण पांडे एवं वित्त मंत्रालय के अन्य वरिष्ठ अधिकारियों के अतिरिक्त केंद्रीय वित्त एवं कॉरपोरेट मामले राज्य मंत्री श्री अनुराग ठाकुर ने भी भाग लिया। परिषद ने निम्नलिखित की अनुशंसा की है :
- वस्तुओं एवं सेवाओं की आपूर्ति पर जीएसटी दर संबंधित बदलाव
- सभी विद्युत चालित वाहनों पर जीएसटी दर 12 प्रतिशत से घटाकर 5 प्रतिशत की गई
- विद्युत चालित वाहनों के चार्जरों या चार्जिंग स्टेशनों पर जीएसटी दर 18 प्रतिशत से घटाकर 5 प्रतिशत की गई
- स्थानीय प्राधिकरणों द्वारा विद्यत चालित बसों  को किराए पर लेने की दर को जीएसटी से छूट दी गई
- जीएसटी दरों में बदलाव 1 अगस्त, 2019 से प्रभावी होंगे
- 03.2019 की अधिसूचना संख्या 2/2019 – केंद्रीय शुल्क  के तहत कर के भुगतान  के विकल्प का लाभ उठाने के लिए प्रपत्र जीएसटी सीएमपी-02 में सूचना प्रस्तुत करने की अंतिम तिथि 31.07.2019 से बढ़ाकर 30.09.2019 की जाएगी।
- अप्रैल, 2019 से जून, 2019 की तिमाही के लिए प्रपत्र जीएसटी सीएमपी-08  में स्व-मूल्यांकन कर के विवरण निहित विवरण प्रस्तुत करने की अंतिम तिथि 31.07.2019 से बढ़ाकर 31.08.2019 की जाएगी।
उप राष्ट्रपति सचिवालय
भारत की ओर सकारात्मक रूप से देख रही दुनियाः उपराष्ट्रपति
भारत को स्वस्थ और सबसे आदर्श संसदीय लोकतंत्र बनना चाहिए;
उपराष्ट्रपति ने लोगों से शिष्टाचार, अनुशासन और नागरिक भावना का पालन करने का अनुरोध किया;
उपराष्ट्रपति ने मित्रों एवं शुभचिंतकों द्वारा आयोजित अनौपचारिक मुलाकात को संबोधित किया
उपराष्ट्रपति श्री एम वेंकैया नायडू ने कहा है कि दुनिया भारत में हो रहे सुधार और सरकार द्वारा चलाए जा रहे विकास के एजेंडा को सकारात्मक रूप से देख रही है।
उपराष्ट्रपति के तौर पर दो वर्ष के कार्यकाल के पूरा होने पर आंध्र प्रदेश के विशाखापट्टनम में मित्रों और शुभचिंतकों द्वारा आयोजित एक अनौपचारिक मुलाकात के दौरान उन्होंने यह बात कही। उन्होंने कहा कि दुनिया भारत के प्रति नए सिरे से दिलचस्पी दिखा रही है। ‘‘भारत अब निवेश के लिए एक आकर्षक स्थान बन गया है।’’
उपराष्ट्रपति ने कहा कि भारत के सदियों पुराने सभ्यतागत मूल्यों, शांति एवं अहिंसा के लिए उसकी प्रतिबद्धता और वस्तु एवं सेवा कर जैसे क्रांतिकारी सुधारों ने दुनिया का ध्यान आकर्षित किया है। उन्होंने बताया, वैश्विक मंदी के बावजूद भारत तेजी से बढ़ने वाली बड़ी अर्थव्यवस्था बना हुआ है।
भारत के सबसे बड़ा संसदीय लोकतंत्र होने की ओर ध्यान दिलाते हुए श्री नायडू ने कहा कि समय आ गया है, जब इसे स्वस्थ और सबसे आदर्श संसदीय लोकतंत्र में परिवर्तित किया जाए। उन्होंने इस बात पर भी जोर दिया कि सार्वजनिक जीवन में सभी स्तरों पर जवाबदेही और पारदर्शिता बनाए रखनी है।
श्री नायडू ने जीवन के सभी क्षेत्रों में लोगों द्वारा शिष्टाचार, अनुशासन और नागरिक भावना का पालन किए जाने की जरूरत पर बल दिया तथा सार्वजनिक जीवन में सक्रिय लोगों से अनुरोध किया कि वे बातचीत के दौरान मानकों को ऊंचा बनाए रखें।
राज्यसभा के सभापति श्री नायडू ने जनप्रतिनिधियों को सलाह दी कि वे आम लोगों से हमेशा बातचीत करते रहें और उनकी आकांक्षाओं को पूरा करने का प्रयास करें।
अनुच्छेद 370 को निरस्त किए जाने का हवाला देते हुए उपराष्ट्रपति ने लोगों से एक स्वर में बोलने और एकजुट रहने का आह्वान किया क्योंकि यह देश की एकता एवं अखंडता का प्रश्न है।
रक्षा मंत्रालय
दक्षिण कोरियाई नौसेना के जहाजों ने चेन्नई की यात्रा की
कोरिया गणराज्य  नौसेना क्रूज प्रशिक्षण कार्य समूह 28 सितंबर 22 को तीन दिवसीय यात्रा पर चेन्नई पहुंचे। इस कार्य समूह में दो नौसैनिक जहाज, आरओकेएस हैंसंडो और आरओकेएस दाचेओंग शामिल हैं।
28 सितंबर 22 को रियर एडमिरल कांग डोंग-गू, क्रूज़ प्रशिक्षण कार्य समूह के कमांडर, कैप्टन को डे-जोंग, कमांडिंग ऑफिसर आरओकेएस दाचेओंग, कमांडर पार्क जिन-सुंग, कमांडिंग ऑफिसर आरओकेएस हंसांडो और कोरिया के वाणिज्य दूतावास के अन्य अधिकारियों के साथ सामान्य हित के मामलों पर तमिलनाडु और पुडुचेरी नौसेना क्षेत्र के फ्लैग ऑफिसर कमांडिंग के साथ चर्चा हुई।
यात्रा के दौरान, भारतीय नौसेना और आरओके नौसेना के कर्मियों के बीच पेशेवर बातचीत और मैत्रीपूर्ण खेल गतिविधियां निर्धारित की गई हैं। सद्भावना यात्रा दोनों देशों की नौसेनाओं के बीच संबंधों को मजबूत करती है। रियर एडमिरल कांग डोंग-गू के नेतृत्व में कार्य समूह सद्भावना यात्रा के लिए चेन्नई बंदरगाह पर ठहराया गया है।
आरओकेएस हंसांडो दक्षिण कोरिया का पहला समर्पित प्रशिक्षण जहाज है और आरओकेएस डाएचेंगो लॉजिस्टिक्स सहायता करने वाला जहाज है।
प्रधानमंत्री कार्यालय
प्रधानमंत्री ने राष्ट्रीय कन्या दिवस पर कौशल, शक्ति और साहस के लिए कन्याओं का अभिनंदन किया
प्रधानमंत्री श्री नरेन्द्र मोदी ने राष्ट्रीय कन्या दिवस पर कौशल, शक्ति और साहस के लिए कन्याओं का अभिनंदन किया।
प्रधानमंत्री ने कहा, ‘हम कौशल, शक्ति और साहस के लिए कन्याओं का अभिनंदन करते हैं। हमें विभिन्न क्षेत्रों में कन्याओं की उपलब्धियों पर गौरव है।’
भारतीय प्रतिस्पर्धा आयोग
सीसीआई ने मणिपाल हेल्थ एंटरप्राइजेज प्राइवेट लिमिटेड द्वारा कोलंबिया एशिया हॉस्पिटल्स प्राइवेट लिमिटेड की 100प्रतिशत शेयरधारिता के अधिग्रहण को मंजूरी दी
भारतीय प्रतिस्पर्धा आयोग  ने मणिपाल हेल्थ एंटरप्राइजेज प्राइवेट लिमिटेड द्वारा कोलंबिया एशिया हॉस्पिटल्स प्राइवेट लिमिटेड की 100% शेयरधारिता के अधिग्रहण को मंजूरी दी।
मणिपाल हेल्थ एंटरप्राइजेज प्राइवेट लिमिटेड , मणिपाल एजुकेशनल एंड मेडिकल ग्रुप का एक हिस्सा है, जो अस्पतालों का एक नेटवर्क संचालित करता है तथा बहु-विशेषता युक्त चिकित्सा सुविधा प्रदान करता है। यह अपनी बहु-विशेषता और तृतीयक चिकित्सा सुविधा के माध्यम से एक किफायती व उच्च गुणवत्तायुक्त स्वास्थ्य सेवा की रूपरेखा विकसित करना चाहता है और इसका विस्तार ‘घर पर ही चिकित्सा सुविधा’  तक करना चाहता है। एमएचईपीएलमलेशिया के अलावा, भारत के बाहर किसी भी अन्य देश में कोई व्यवसाय नहीं करता है।
कोलंबिया एशिया हॉस्पिटल्स प्राइवेट लिमिटेड  एक निजी स्वास्थ्य सेवा कंपनी है जो उच्च गुणवत्तायुक्त, सस्ती, सुलभ स्वास्थ्य देखभाल सुविधा प्रदान करती है और इसने 2005से भारत में अपना संचालन शुरू किया है। सीएएचपीएलग्यारह बहु-विशेषता अस्पतालों और एक टेली रेडियोलॉजी व्यवसाय की एक श्रृंखला संचालित करता है। सीएएचपीएलभारत के बाहर कोई व्यवसाय नहीं करता है। हालांकि, यह एक अंतरराष्ट्रीय स्वास्थ्य समूह,इंटरनेशनल कोलंबिया यूएस एलएलसी, का हिस्सा है, जो भारत, चीन और अफ्रीका में आधुनिक अस्पतालों की एक श्रृंखला संचालित करता है।
आयोग का विस्तृत आदेश जल्द ही जारी किया जायेगा।
शिक्षा मंत्रालय
यूनेस्को इंडिया अफ्रीका हैकथॉन का उद्घाटन
यूनेस्को  इंडिया अफ्रीका हैकथॉन का उद्घाटन गौतम बुद्ध विश्वविद्यालय में आयोजित एक भव्य उद्घाटन समारोह में किया गया। यह कार्यक्रम व्यापक रूप से मानव जाति के सामने आने वाली समस्याओं से निपटने के लिए सरल और लीक से हटकर रणनीति विकसित करने के लिए अफ्रीकी देशों के समुदायों के साथ भारत के छात्र समुदाय के जुड़ाव और सहयोग को बढ़ावा देने पर केंद्रित था।
इस कार्यक्रम के उद्घाटन समारोह की शुरूआत सभी भाग लेने वाले देशों के दलों की ध्वज परेड के साथ हुई। इस समारोह के नेता द्वारा प्रत्येक देश की टुकड़ी का परिचय कराया गया और संबंधित देश के बारे में विस्तृत जानकारी दर्शकों के साथ साझा की गई। जब ये दल मार्चपास्ट के दौरान गणमान्य व्यक्तियों के पास से गुज़रे तो भीड़ ने उनका हौसला बढ़ाया और उत्साहवर्धन किया।
इस अवसर पर उत्तर प्रदेश के मुख्यमंत्री श्री योगी आदित्यनाथ ने भारत और अफ्रीकी देशों के बीच मजबूत ऐतिहासिक संबंधों के बारे में जानकारी दी। उन्होंने विश्व में अपनी तरह की इस पहल के लिए उत्तर प्रदेश को एक स्थल के रूप में चुनने के लिए प्रधानमंत्री श्री नरेन्द्र मोदी को धन्यवाद दिया। उन्होंने यह भी कहा कि यह आयोजन भारत-अफ्रीकी संबंधों को एक नए स्तर पर ले जाएगा। उन्होंने कहा कि हम स्टार्ट-अप के क्षेत्र में एक अग्रणी देश हैं। उन्होंने प्रतिनिधियों से उत्तर प्रदेश के सांस्कृतिक और ऐतिहासिक महत्व के स्थानों का भ्रमण करने के लिए आमंत्रित किया। अफ्रीकी छात्रों का स्वागत करते हुए, उन्होंने उनसे भारत में स्टार्टअप और नवाचार संस्कृति का हिस्सा बनने के लिए कहा। उन्होंने छात्रों को भारत में अध्ययन करने और भारत का नवाचार भागीदार बनने के लिए भी आमंत्रित किया। उन्होंने एक सफल यूनेस्को इंडिया अफ्रीका हैकथॉन के लिए शुभकामनाएं देते हुए अपना संबोधन समाप्त किया।
कार्यक्रम में मौजूद प्रतिनिधियों और प्रतिभागियों को एआईसीटीई के अध्यक्ष प्रो. एम. जगदीश कुमार और मुख्य नवाचार अधिकारी, नवाचार सेल, शिक्षा मंत्रालय डॉ. अभय जेरे ने भी संबोधित किया।
दीप प्रज्वलन और सरस्वती वंदना के बाद एक रंगारंग सांस्कृतिक कार्यक्रम का भी आयोजन किया गया। समारोह का मुख्य आकर्षण अफ्रीकी छात्रों द्वारा 'वंदे मातरम' का गायन रहा जिसने सभी का दिल जीत लिया। समारोह का समापन गौतम बुद्ध विश्वविद्यालय के वाइस चान्सलर प्रो.आर.के. सिन्हा के धन्यवाद प्रस्ताव के साथ हुआ।
प्रधानमंत्री कार्यालय
प्रधानमंत्री ने डॉ. तेमसुला आओ के निधन पर शोक व्यक्त किया
प्रधानमंत्री श्री नरेन्द्र मोदी ने अदभुत नागा संस्कृति को अपनी साहित्यिक कृतियों के माध्यम से लोकप्रिय बनाने में महत्वपूर्ण भूमिका निभाने वाली डॉ. तेमसुला आओ के निधन पर गहरा दुःख व्यक्त किया है।
प्रधानमंत्री ने ट्वीट किया;
“डॉ. तेमसुला आओ के निधन से दुखी हूं। उन्होंने अपनी साहित्यिक कृतियों के माध्यम से अदभुत नागा संस्कृति को लोकप्रिय बनाने में महत्वपूर्ण भूमिका निभाई थी। शिक्षा और संस्कृति के क्षेत्र में उनके प्रयास उल्लेखनीय थे। मेरी संवेदनाएं उनके परिवार और दोस्तों के साथ हैं। ईश्वर उनकी आत्मा को शांति प्रदान करे।”